A Csorba Győző Könyvtár Körbirodalom Gyermekkönyvtára irodalmi pályázatot hirdet **Móra Ferenc születésének 135. és halálának 80. évfordulója** alkalmából

**„A kincset a szívében hordozza az ember”** címmel.

Móra Ferenc sokrétű irodalmi tevékenysége során minden korosztály számára maradandót alkotott. Versek, mesék, mondák, elbeszélések, regények világában egyaránt otthon van, s a felnőtteknek szóló művei mellet megtalálja az utat a gyermekolvasók szívéhez is. Tankönyveiből nemzedékek tanulnak olvasni, és ismerkednek a természet titkaival. Történeteiből – néha szomorúságuk ellenére is – derű, humor, optimizmus árad, s sajátos nyelvezetével hamar lebilincseli olvasóit.

A **3 fordulós feladatlapos játékra** általános iskolások jelentkezését várjuk két korcsoportban:

* **alsó tagozatosok**
* **felső tagozatosok.**

A feladatlapok a Körbirodalom Gyermekkönyvtár honlapjáról tölthetők le (http://korbirodalom.baralib.hu/aktualis\_palyazatok), és elektronikusan, illetve postai úton is beküldhetők.

Postacím: Csorba Győző Könyvtár Körbirodalom Gyermekkönyvtár,
7622 Pécs, Universitas u. 2/A.

E-mail: korbirodalom@baralib.hu

**Az 1. forduló beküldési határideje: 2014. március 19.**